**Zapisnik 3. redne seje Komisije za ocenjevanje kakovosti Fakultete za kmetijstvo in biosistemske vede**, ki je bila 7. 1. 2016, ob 8.00 uri, v zbornici fakultete.

**Prisotni:** mag. Andrej Vogrin, doc. dr. Marijan Janžekovič, doc. dr. Jurij Rakun, Metka Šepič, Tanja Močenik, Miha Ritonja, mag. Ksenija Škorjanc

DNEVNI RED:

Ugotovitev sklepčnosti

1. Pregled in potrditev zapisnika prejšnje seje.

2. Samoevalvacijsko poročilo 2014/15

3. Razno.

Člani Komisije za ocenjevanje kakovosti Fakultete za kmetijstvo in biosistemske so se seznanili z dnevnim redom. Komisija je bila sklepčna in je lahko pričela s 3. redno sejo.

Ad 1

Mag. Andrej Vogrin je prisotne seznanil z zaspisnikom in sklepi 2. redne seje Komisije za ocenjevanje kakovosti, z dne 2. 11. 2015.

**SKLEP 1:**

**Komisija za ocenjevanje kakovosti FKBV se je seznanila s sklepi zapisnika 2. redne seje Komisije za ocenjevanje kakovosti FKBV, z dne 2. 11. 2015 in ga soglasno sprejela. Objavljen bo na spletni strani fakultete.**

Ad 2

Mag. Andrej Vogrin, predsednik komisije za ocenjevanje kakovosti na FKBV, je zbrane seznanil s Samoevalvacijskim poročilom FKBV za leto 2014/2015. Kot vsako leto, je tudi letošnje leto potrebno poudariti in opozoriti na slabo odzivnost posameznikov pri nastajanju poročila. Člani komisije za ocenjevanje kakovosti smo pregledali poročilo v celoti in opozorili na nekatere dele, ki bi jih bilo potrebno še popraviti oz. dopolniti ali izločiti. Na koncu bo potrebno poročilo še tehnično urediti.

**SKLEP 2**

**Člani Komisije za ocenjevanje kakovosti FKBV so po poglavjih pregledali Samoevalvacijsko poročilo FKBV za leto 2014/2015 in opozorili na nekatere dele, ki bi ji bilo potrebno preoblikovati, natančneje razložiti, popraviti oz. izločiti:**

VS Agronomija -

* Nevarnosti – nezadostno spremljanje stroke s strani pedagoškega kadra, neažuriranje vsebin in literature v zvezi s tem ter nedoseganje izobrazbenih za prakso.
* Nezadostna definiranost obveznosti v zvezi z opravljanjem prakse, izogibanje le tej, itd. Definirati enotno za vse študijske programe in to čim prej.

**Komisija prosi za podrobnejšo razlago zgoraj navedenih odstavkov.**

Pri VS Ekološko kmetijstvo –

* študentje ne dobijo dovolj znanj s področja poslovodenja (organizacija kmetije, knjigovodstvo na kmetiji, davčna politika, poslovni načrt, zbirna vloga, prijava ponudbe ekoloških pridelkov/živil s kmetije ali predelovalnega obrata na javni razpis…) - *ukrep*: oblikovanje novega predmeta (rok: 2017);
* študijski program ne vključuje področja specifik ekološke predelave (razen z vidika kontrole) – *ukrep*: oblikovanje novega predmeta (rok: 2017);

**Komisija pozdravlja vse spremembe študijskih programov, ki vodijo v dvig kakovosti in širši izobrazbi študentov. Predstojnike, ki so napovedali uvedbo kakšnega novega predmeta, bomo obvestili, da bo njihov predlog v Samoevalvacijskem poročilu zaveden kot dopolnitev ustreznih vsebin programa.**

* ekološko kmetijstvo ni dovolj vidno na spletnih straneh FKBV, čeprav je na tem področju veliko aktivnosti katedre – *ukrep:* prenova in ažuriranje spletnih strani FKBV (prenova – rok: 1.6.2016, ažuriranje – rok: TAKOJ).

**Komisija za ocenjevanje kakovosti na FKBV je mnenja, da so na spletni strani fakultete posamezni študijski programi zastopani enakovredno.**

* premalo finančnih sredstev za izvedbo študijskega programa – zlasti za materialne stroške in sofinanciranje prevozov študentov na terenske vaje in ekskurzije.

**Komisija ugotavlja, da fakulteta sicer zagotavlja nekaj denarja za ekskurzije, vendar vsekakor premalo, obstajajo pa tudi nekateri drugi viri financiranja ekskurzij, ki so na voljo v okviru Kariernega centra na univerzi.**

**Ob pregledu vseh študijskih programov smo pri študijskem programu Ekološko kmetijstvo opazili izrazito favoriziranje določenih kmetijskih panog. Ker program nosi naziv Ekološko kmetijstvo bomo pozvali predstojnico študijskega programa k uravnoteženju študijskega programa tako, da bodo enakovredno zastopane vse kmetijske panoge. Predlagan rok: november 2016.**

Pri VS Biosistemsko inženirstvo –

* Zaradi varčevalnih ukrepov in iskanja nadaljnjih nižanj stroškov izvajanja študijskega programa obstaja nevarnost, da bomo začeli zaostajati za podobnimi študijskimi programi v tujini in posledično tudi z zaposlovanjem neustreznega kadra.

**Komisija je mnenja, da se odstavek preoblikuje tako, da se iz teksta črta**

**»in posledično tudi zaposlovanjem neustreznega kadra«.**

Pri VS Vinogradništvo, vinarstvo in sadjarstvo –

* Nazaj uvesti predmet trženje sadja in vina.

**Komisija pozdravlja vse spremembe študijskih programov, ki vodijo v dvig kakovosti in širši izobrazbi študentov. Predstojnike, ki so napovedali uvedbo kakšnega novega predmeta, bomo obvestili, da bo njihov predlog v Samoevalvacijskem poročilu zaveden kot dopolnitev ustreznih vsebin programa.**

Pri VS Management v agroživilstvu in razvoj podeželja –

1. Premajhna povezanost predstavništva študentov na matični fakulteti s študenti MARP, značilen primer je npr. primer tutorstva (cilj: povezati študente MARP-a s predstavništva študentov na matični fakulteti; cilj je delno že dosežen. V štud. letu 2015-2016 smo že organizirali sestanek študentov v Rakičanu in predstavnike tutorstva iz matične fakultete. Študneti MARP – a so bili seznanjeni z delovanjem, vsebinami in vizijo tutorskega sistema ter možnostjo vključitve v tutorstvo. Do konca šolskega leta so dogovorjeni še trije sestanki na to tematiko.

Članica Komisije za ocenjevanje kakovosti na FKBV, ki je tudi študent tutor, je opozorila, da so matični študentje vzpostavili stik s študenti iz MARP-a, vendar ni bilo nobenega odziva iz njihove strani.

**Komisija za ocenjevanje kakovosti na FKBV generalno predlaga, da se v Samoevalvacijskem poročilu pri avtorjih navedejo posamezna poglavja, za katera so odgovorni.**

**Komisija se je strinjala, da se 16. poglavje (SWOT analiza) odstrani iz poročila.**

**SKLEP 3**

**Komisija za ocenjevanje kakovosti na FKBV poziva ustrezne službe na fakulteti, da preverijo, zakaj se je poraba vode na fakulteti tako povečala? Podatek je razviden iz Samoevalvacijskega poročila FKBV 2014/2015 (Okoljski kazalniki).**

**SKLEP 4**

**Komisija za ocenjevanje kakovosti sprejme Samoevalvacijsko poročilo FKBV za leto 2014/15.**

Ad 3

Pod točko razno ni bilo razprave.

Komisija je sejo zaključila ob 9.35 uri.

Predsednik komisije:

mag. Andrej Vogrin

Zapisala:

mag. Ksenija Škorjanc